OpenLLM-France/wikimedia huggingface dataset:
# Pilar Arnalot i Muntó

Pilar Arnalot i Muntó (Lleida, 24 d'abril de 1942 - 16 de desembre de 2021) va ser una política catalana, regidora a la Paeria de Lleida durant 16 anys i diputada al Parlament de Catalunya en la IV Legislatura.

## Biografia

Estudià magisteri a l'Escola Normal de Lleida, però no va acabar els estudis. Va regentar una botiga i va presidir l'Asociación Mujeres Demócratas de Lleida. El 1982 es va afiliar a Alianza Popular i posteriorment s'integrà al Partit Popular, essent-ne secretària general a Lleida des de 1991 fins al 2000.
El 1993 va substituir en el seu escó José Ignacio Llorens i Torres, elegit diputat a les eleccions al Parlament de Catalunya de 1992, qui fou elegit diputat al Congrés dels Diputats a les eleccions generals espanyoles de 1993. Va ser membre de la Comissió d'Agricultura, Ramaderia i Pesca i de la Comissió d'Estudi de la Problemàtica del Món Rural. A les eleccions municipals espanyoles de 1991 fou escollida regidora a la Paeria de Lleida, on va exercir des d'aleshores de cap del grup municipal conservador. També va ser diputada de la Diputació de Lleida. En els últims anys abans de morir va patir Alzheimer.

## Referències

* ↑ «Mor Pilar Arnalot, històrica dirigent del PP a Lleida». Segre, 17-12-2021. [Consulta: 17 desembre 2021].
* ↑ Diputats del Parlament de Catalunya en la IV Legislatura p. 12
* ↑ «ELMUNDO.ES | ELECCIONES 25 M 2003». [Consulta: 17 desembre 2021].
# Bradytriton silus

Bradytriton silus és una espècie d'amfibi urodel de la família la família Plethodontidae. Està representada per l'espècie Bradytriton silus, coneguda comunament com la Salamandra Finca Chiblac, i s'ha considerat el tàxon germà del gènere Oedipina. Es troba al nord-oest de Guatemala i a Chiapas, al sud-est de Mèxic.
Està amenaçada d'extinció a causa de la destrucció del seu hàbitat.

## Descripció

Els mascles adults mesuren 39–53 mm i les femelles adultes 49–53 mm al musell -longitud de ventilació. El cos és corpulent. El cap és relativament ample i essencialment continu amb el cos. La cua és curta i comprimida lateralment, semblant robusta quan es veu des de costat. Les extremitats són curtes i esveltes amb dits diminuts que, a part de les seves puntes, estan fusionats entre si. La coloració dorsal és de color marró vermellós. El cap és majoritàriament negre i hi ha taques negres a la part anterior del cos. Les galtes, els costats de la cua i els flancs inferiors són negres amb taques blanques denses.

## Hàbitat i conservació

Al nord-oest de Guatemala, Bradytriton silus es coneix tant per bosc humit alterat com no pertorbat a una altitud d'aproximadament 1,310 m sobre el nivell del mar. Es van trobar exemplars sota trossos de fusta i troncs. El desenvolupament és presumiblement directe (és a dir, sense fase larvària de vida lliure) i no depèn de l'aigua.
L'àrea de la localitat tipus està subjecta a una greu pèrdua d'hàbitat causada per l'assentament de refugiats i l'expansió de l'agricultura; l'espècie no s'ha registrat allà després de 1976, malgrat les recerques posteriors. Tanmateix, es va informar d'una altra població de Chiapas, Mèxic el 2015.

## Referències

* 1 2 3 4 «The IUCN Red List of Threatened Species» (en anglès). International Union for Conservation of Nature and Natural Resources. [Consulta: 26 abril 2009].
* 1 2 3 Frost, Darrel R.. «Bradytriton silus Wake and Elias, 1983». Amphibian Species of the World: an Online Reference. Version 6.0. American Museum of Natural History, 2019. [Consulta: 14 febrer 2019].
* ↑ «Plethodontidae». AmphibiaWeb. University of California, Berkeley, 2019. [Consulta: 14 febrer 2019].
* ↑ Frost, Darrel R.. «Bradytriton Wake and Elias, 1983». Amphibian Species of the World: an Online Reference. Version 6.0. American Museum of Natural History, 2019. [Consulta: 14 febrer 2019].
* ↑ Wake, David B.; Elias, Paul «New genera and a new species of Central American salamanders, with a review of the tropical genera (Amphibia, Caudata, Plethodontidae)». Contributions in Science, Natural History Museum of Los Angeles County, vol. 345, 1983, pàg. 1–19.
# Aulus Manli Vulsó Capitolí

Aulus Manli Vulsó Capitolí (llatí: Aulus Manlius A. f. Cn. N. Vulso Capitolinus), va ser un magistrat romà. Probablement era fill de Gneu Manli Vulsó (cònsol 474 aC).
Va ser tres vegades tribú amb potestat consular, el 405 aC, el 402 aC i el 397 aC. L'any 394 aC va ser un dels ambaixadors enviats a Delfos per portar una ofrena a Apol·lo, una cratera d'or, que representava la desena part del botí conquerit pel saqueig de Veïs. En el viatge va ser capturat pels pirates de Lipari. Va ser alliberat per Timasiteu, magistrat en cap de l'illa, que va tractar a tots ela ambaixadors amb distinció quan va saber qui eren, i van poder prosseguir el seu viatge.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 604.
# Dolmen del Morrèl de las Fadas

El dolmen del Morrèl de las Fadas (El Puig de les Fades) o dolmen de les Fades i també Palet de Roland (en francès Le Dolmen des Fées) és un monument megalític situat al terme municipal de Pepius al departament de l'Aude, al sud de França. És considerat el més gran dolmen de corredor del sud de França. Va ser construït al voltant del 3500 aC.

## Localització

Des de Pepius, cal prendre la carretera D206 en direcció nord fins al veïnat de La Minharda (La Mignarde). Des del veïnat, cal prendre la carretera a mà esquerra en direcció a Sira. El dolmen és situat a uns 500 m, a la vora de la carretera D206A. (43° 18′ 46.63″ N, 2° 40′ 47.38″ E﻿ / ﻿43.3129528°N,2.6798278°E﻿ / 43.3129528; 2.6798278).

## Descripció

Es tracta d'un sepulcre de corredor molt gran (amb uns 24 m de llarg i 2,50 m d'ample). El monument és dividit en 3 parts :
* Un corredor de 12 m de llarg.
* Una avantcambra de 6 m de llarg, coberta amb una llosa.
* La cambra, de 6 m de llarg, tancada per una llosa.
L'orientació és de sud al nord, amb l'entrada situada al sud.

## Bibliografia

* Sicard, Germain L'Aude préhistorique - monuments et découvertes : grottes, dolmens, menhirs, 1900 (ed. Bélisane, 1996).
* Bonnery, Bernard, L'allée mégalithique de Pépieux, 1992.

## Vegeu també

* Cultura de Verasan

## Enllaços externs

* Fotografies del Morrèl de las Fadas.
* Informació sobre el dolmen (Ajuntament de Pepius).
# Tsagan-Ussun

Tsagan-Ussun (en rus: Цаган-Усун) és un poble de la República de Buriàtia, a Rússia, segons el cens del 2010 tenia 276 habitants.

## Referències

* ↑ Карта Джидинского района Бурятии
* ↑ Численность населения Российской Федерации по муниципальным образованиям на 1 января 2017 года Arxivat 2017-07-31 a Wayback Machine. Plantilla:Retrieved
* ↑ Расстояние от Алцака до Петропавловки 73 км
# Fitzroy (Victòria)

Fitzroy és un barri de la ciutat de Melbourne, Austràlia, a 3 quilòmetres del centre de la ciutat. Al cens de 2016, Fitzroy comptava amb una població de 10,445 habitants. És l'àrea suburbana més petita i poblada de tota la ciutat.
El barri de Fitzroy és conegut arreu d'Austràlia pel seu ambient artístic, musical, cultural i bohemi. L'eix principal del barri és Brunswick Street, un carrer ple de restaurants, cafeteries, bars i discoteques. Malgrat que ens seus inicis el barri era principalment obrer, des dels anys 1980s Fitzroy ha experimentat un procés de gentrificació i renovació urbana complex. Avui dia, hi cohabiten comunitats molt diferents: tot i que el barri presenta alguns dels lloguers més cars de Melbourne, també compta amb un dels edificis de protecció oficial més gran de la ciutat, Atherton Gardens.

## Referències

* ↑ Australian Places – Fitzroy
# Arjona

«Arjona» té aquests significats:
* Arjona (planta), gènere inclòs a la família de les Santalàcies
* Toponímia:
** Arjona (Jaén), municipi de la província de Jaén
** Arjona (Colòmbia), municipi del departament de Bolívar (Colòmbia)
# Gosné

Gosné (en bretó Goneg, en gal·ló Gosnae) és un municipi francès, situat a la regió de Bretanya, al departament d'Ille i Vilaine. L'any 2006 tenia 1.592 habitants. Limita amb els municipis Saint-Aubin-du-Cormier, Liffré i Ercé-près-Liffré.

## Demografia

Evolució de la població Cassini i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 976 | 886 | 906 | 976 | 1 025 | 1 025 | 1 002 | 1 101 | 1 197 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 237 | 1 257 | 1 297 | 1 270 | 1 225 | 1 198 | 1 221 | 1 213 | 1 161 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 178 | 1 203 | 1 176 | 1 033 | 1 017 | 986 | 950 | 949 | 935 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 918 | 817 | 875 | 1 014 | 1 195 | 1 380 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001- | Véronique Lepannetier-Ruffault | |
# Pere Joan Matoses

Pere Joan Matoses (Piera, primera meitat del segle xv - Barcelona, 1511), fou un gramàtic i mestre català.
L'any 1474 consta que era estudiant d'arts. El 1486 era beneficiat de l'Església de Santa Maria del Pi, de Barcelona; l'any 1492 era mestre en arts de l'escola de Barcelona i l'any 1507 consta com a beneficiat de Santa Maria del Mar i rector d'Olost.
Corregí textos gramaticals, així com la gramàtica de Mates. Llegà a l'església del Pi la seva biblioteca, formada per cent volums, entre impresos i manuscrits.

## Obres

* Grammatica Alexandri com expositionibus textus ac Antonii Nebrissensis erroribus quibusdam (Barcelona, 1502)
Aquesta obra constitueix la seva versió autoritzada del Doctrinale d'Alexandre de Villadei, indicant els, segons ell, errors de Nebrija, que consistirien en discrepàncies respecte a la gramàtica de Priscià, en omissions o en el fet d'allunyar-se de les solucions adoptades en el Doctrinale. Es tracta d'uns criteris, per tant, ancorats en la gramàtica medieval i lluny dels plantejaments moderns i humanístics, com els del mateix Nebrija.

## Referències

* ↑ Mariàngela Vilallonga,La literatura llatina a Catalunya al segle xv. Repertori bio-bibliogràfic
* ↑ Mariàngela Vilallonga, La literatura llatina a Catalunya al segle xv. Repertori bio-bibliogràfic, pàg. 151.

## Bibliografia

* Mariàngela Vilallonga La literatura llatina a Catalunya al segle xv. Repertori bio-bibliogràfic (1993, ISBN 978-84-7256-930-0)
* Torres i Amat, Fèlix. Memorias para ayudar a formar un diccionario crítico de los escritores catalanes y dar alguna idea de la antigua y moderna literatura de Cataluña (en castellà). Barcelona: Imprenta de J. Verdaguer, 1836.
# Buyuruldu

Buyuruldu (també buyurultu, buyurdu i altres variants) era el nom d'una orde a l'Imperi Otomà.
Era l'ordre donada per un gran visir, un visir, un beglerbegi, un defterdar i algun altre alt funcionari. El nom derivava de la paraula buyuruldi, que vol dir "ha estat ordenat", que era la frase final de les ordes dels alts funcionaris.
Els buyuruldus eren de dues classes: els escrits al marge d'un requeriment que generalment comportaven expedir farmans a un efecte concret; i escrits separats amb una orde concreta per ser executada.

## Referències

* Enciclopèdia de l'Islam en línia
# Aulus Manli Vulsó (cònsol)

Aulus Manli Vulsó (llatí: Aulus Manlius Cn. f. L. n. Vulso) va ser un magistrat romà, Era germà de Gneu Manli Vulsó (cònsol 189 aC).
Va ser elegit cònsol el 178 aC junt amb Marc Juni Brut. Va rebre la Gàl·lia Cisalpina com a província i sense consultar al senat va marxar contra els istris però no va tenir èxit en la seva campanya. Al començament de l'any següent, junt amb el seu col·lega Brut, va renovar la guerra aquesta vegada amb més èxit, però no van poder acabar la campanya per l'arribada del nou cònsol Gai Claudi Pulcre I.

## Referències

* ↑ «A. Manlius Cn. F. L. N. Vulso». A: William Smith (ed.). A Dictionary of Greek and Roman biography and mythology (en anglès). Londres: John Murray, 1870.
# Dímaques

Dímaques (del llatí Dimachae) eren un soldats de cavalleria macedonis que combatien també a peu quan l'ocasió ho demanava. La paraula prové del grec antic διμάχαι, de μάχη, lluita i el prefix δι- que significa dues, doble.
Portaven un armament més pesat que els soldats ordinaris de cavalleria i més lleuger que els soldats d'infanteria. Cada soldat anava acompanyat d'un servidor que es cuidava del cavall quan lluitaven a peu. Probablement estaven armats amb una llança o javelines i espasa, equipats amb un corset amb botes, escut llançat per la part posterior per facilitar el moviment. Feien part de l'exèrcit d'Alexandre el Gran.

## Referències

* ↑ Seva i Llinares, Antoni. «dimachae». A: Diccionari Llatí-Català, 1993 (2007), p. 427. ISBN 978-84-7739-631-4.
* ↑ Pabón S. de Urbina, José M.; Reglà i Jiménez et alii, Vicenç. «μάχη». A: Diccionari manual grec clàssic-català, 2011, p. 379. ISBN 978-84-7153-909-0.
* 1 2 Chugg, Andrew Michael. Concerning Alexander the Great : a reconstruction of Cleiarchus., 2015, p. 190. ISBN 978-0-9556790-8-7.
* ↑ Rich, Anthony. «Dimachae». A: Dictionnaire des Antiquités romaines et grecques (en francès). 3e ed., 1883 [Consulta: 2 març 2021].
* ↑ Karunanithy, David. The Macedonian War Machine 359-281 BC. (en anglès). Havertown: Pen and Sword, 2013, p. 27. ISBN 978-1-78346-996-3.
# Fernando Reges

Fernando Francisco Reges, (Alto Paraíso de Goiás, 25 de juliol de 1987), futbolista brasiler-portuguès que juga com a migcampista al SC Internacional.

## Palmarès
### Vila Nova FC

* 1 Campionat goiano: 2005

### FC Porto

* 1 Lliga Europa de la UEFA: 2010-11
* 4 Lligues portugueses: 2008-09, 2010-11, 2011-12, 2012-13
* 3 Copes portugueses: 2008-09, 2010-11, 2011-12
* 4 Supercopes portugueses: 2009, 2010, 2012, 2013

### Manchester City FC

* 1 Copa de la Lliga anglesa: 2015-16

### Galatasaray SK

* 2 Lligues turques: 2017-18, 2018-19
* 1 Copa turca: 2018-19

### Sevilla FC

* 2 Lliga Europa de la UEFA: 2019-20, 2022-23

### Selecció brasilera

* 1 Campionat sud-americà sub-20: 2007

## Referències

* 1 2 «Fernando» (en portuguès). Mais Futebol. [Consulta: 18 abril 2020].
* ↑ «El Sevilla, campió de l'Europa League». L'Esportiu, 01-06-2023. [Consulta: 1r juny 2023].
# Arjonilla

Arjonilla és un municipi de 3.908 habitants (INE 2006) situat a l'oest de la província de Jaén, en la comarca de la Campiña de Jaén. Assenyalat en el llibre de Mariano José de Larra: "El doncel don Enrique el doliente" (1834), situant el seu argument en aquesta població i el seu castell medieval.
Població el recurs major de la qual és la recol·lecció de l'oliva i fabricació d'oli d'oliva, així com la terrisseria.
# Gospić

Gospić és una ciutat de Croàcia, centre administratiu del comtat de Lika-Senj.

## Cultura

El científic i inventor serbi Nikola Tesla va néixer al poble pròxim de Smiljan i va créixer en Gospić.

## Geografia

Es troba a una altitud de 562 msnm a 214 km de la capital, Zagreb.

## Demografia

Al cens DE 2011 el total de població del municipi va ser de 12745 habitants, distribuïts en les següents localitats:
* Aleksinica - 169
* Barlete - 28
* Bilaj - 162
* Brezik - 25
* Brušane - 134
* Budak - 151
* Bužim - 74
* Debel·lo Brdo I - 61
* Debel·lo Brdo II - 8
* Divoselo - 4
* Donje Pazarište - 125
* Drenovac Radučki - 0
* Gospić - 6 575
* Kalinovača - 94
* Kaniža Gospićka - 401
* Klanac - 100
* Kruščica - 0
* Kruškovac - 20
* Kukljić - 13
* Lički Čitluk - 4
* Lički Novi - 298
* Lički Osik - 1 914
* Lički Ribnik - 93
* Dolenta Plana - 7
* Medak - 62
* Mogorić - 110
* Mušaluk - 228
* Novoselo Bilajsko - 112
* Novoselo Trnovačko - 84
* Ornice - 6
* Ostrvica - 16
* Oteš - 99
* Pavlovac Vrebački - 33
* Počitelj - 4
* Podastrana - 51
* Podoštra - 177
* Popovača Pazariška - 93
* Rastoka - 33
* Rizvanuša - 29
* Smiljan - 418
* Smiljansko Polje - 135
* Široka Kula - 116
* Trnovac - 96
* Vaganac - 30
* Velika Plana - 52
* Veliki Žitnik - 47
* Vranovine - 43
* Vrebac - 44
* Zavođe - 4
* Žabica - 163
* Gràfica de població de Gospić 1857-2011

## Referències

* ↑ Seifer, Marc (1996). Wizard: The Life and Times of Nikola Tesla; Biography of a Genius. Secaucus, NJ: Carol Publishing Group. Hay algo en mí que tal vez sea solo ilusorio", comenzó Tesla, "[es] como lo que a menudo llega a las personas jóvenes y entusiastas, pero si fuera lo suficientemente afortunado como para aportar al menos algunas de mis ideas sería para el beneficio de la humanidad ... Si estas esperanzas se vuelven un día una realidad, mi mayor alegría surgiría del hecho de que este trabajo sería obra de un serbio.
# Parc Natural de l'Alt Sûre

El Parc Natural de l'Alt Sûre (en luxemburguès: Naturpark Uewersauer; en alemany: Naturpark Obersauer; en francès: Parc Naturel de la Haute-Sûre) està situat en l'extrem nord-oest de la zona d'Oesling a Luxemburg, i és principalment una àrea de conservació i una zona d'especial protecció per a les aus silvestres. El territori en té 162 km², i consta de valls profundes amb vessants boscoses i prats humits, en ell es troba un gran pantà que subministra aigua potable a un 70% de la població luxemburguesa.

## Objectius

Els objectius del parc són tres.
En primer lloc, i més important, l'objectiu és protegir el medi ambient natural i l'ecosistema. Això significa la preservació de la flora i fauna autòctones, així com la protecció de la puresa de l'aire, l'aigua i la qualitat del sòl.
Un segon objectiu és el desenvolupament de l'activitat econòmica, la silvicultura i el turisme a la seva majoria de baixa densitat, com un [medi de creació d'ocupació i una alta qualitat de vida. Com a resultat, el transport de la infraestructura per tot el parc és excel·lent.
El tercer objectiu és el de preservar el patrimoni arquitectònic de la zona, que oscil·la entre un gran nombre de capelles i molins en desús a antigues pedreres i ruïnes de castells.

## Referències

* ↑ «Beschreibung» (en alemany). [Consulta: 22 juliol 2015].
* ↑ «Naturpark Öewersauer» (en alemany). [Consulta: 22 juliol 2015].
# Buzan Khan

Buzan Khan (també Buzun) fou kan del Kanat de Txagatai de vers 1332/1333 al 1334. Era fill de Duwa Temür.
Després de la deposició del seu oncle Tarmashirin, Buzan va ser proclamat kan pel kuriltai. Encara que les fonts el descriuen com a musulmà això no sembla gaire probable i en tot cas va defensar les tradicions mongols i la llei tradicional o yasa. Al cap d'uns mesos de govern fou deposat pel seu cosí Changshi.

## Referències

Jackson, Peter, The Delhi Sultanate: A Political and Military History. Cambridge University Press, 2003, ISBN 0-521-54329-0.
# Australodocus bohetii

Australodocus bohetii és una espècie de dinosaure sauròpode que va viure al Juràssic superior, fa uns 150 milions d'anys en el que actualment és Tanzània.

## Referències

* ↑ Remes, Kristian «A second Gondwanan diplodocid dinosaur from the Upper Jurassic Tendaguru Beds of Tanzania, East Africa». Palaeontology, 50, 3, 2007, pàg. 653–667. DOI: 10.1111/j.1475-4983.2007.00652.x.
Sauropodomorpha :
Regne: Animalia
Filum: Chordata
Classe: Sauropsida
Clade: Avemetatarsalia
Clade: Dinosauria :
Sauropodomorpha :
Sauropoda :
Neosauropoda :
Macronaria :
Titanosauria :
# Díocles de Carist (desambiguació)

Díocles de Carist (desambiguació) és el nom dels següents personatges:
* Juli Díocles, gramàtic de l'antiga Grècia nascut a Carist (Eubea) que va escriure quatre epigrames de l'antologia grega
* Díocles de Carist, metge de l'antiga Grècia nascut a Carist
* El matemàtic Díocles, que dona nom al Cissoide de Diocles, és ocasionalment considerat originari de Carist
# Falcondoïta

La falcondoïta és un mineral de la classe dels silicats, que pertany al grup de la sepiolita. Rep el nom per la companyia minera Falconbridge Dominicana (Falcondo), que es troba a les mines de la localitat tipus.

## Característiques

La falcondoïta és un silicat de fórmula química (Ni,Mg)₄Si₆O$_{15}$(OH)₂·6H₂O. Va ser aprovada com a espècie vàlida per l'Associació Mineralògica Internacional l'any 1976. Cristal·litza en el sistema ortoròmbic. La seva duresa a l'escala de Mohs es troba entre 2 i 3.
Segons la classificació de Nickel-Strunz, la falcondoïta pertany a «09.EE - Fil·losilicats amb xarxes tetraèdriques de 6-enllaços connectades per xarxes i bandes octaèdriques» juntament amb els següents minerals: bementita, brokenhillita, pirosmalita-(Fe), friedelita, pirosmalita-(Mn), mcgil·lita, nelenita, schal·lerita, palygorskita, tuperssuatsiaïta, yofortierita, windhoekita, loughlinita, sepiolita, kalifersita, gyrolita, orlymanita, tungusita, reyerita, truscottita, natrosilita, makatita, varennesita, raïta, intersilita, shafranovskita, zakharovita, zeofil·lita, minehil·lita, fedorita, martinita i lalondeïta.
L'exemplar que va servir per a determinar l'espècie, el que es coneix com a material tipus, es troba conservat al Museu Reial d'Ontario, a Ontario (Canadà).

## Formació i jaciments

Va ser descoberta a Loma Peguera, a la localitat de Bonao (Província de Monseñor Nouel, República Dominicana). També ha estat descrita a la mina Falcondo, a la província de La Vega, també a la República Dominicana, a la mina Lord Brassey (Tasmània, Austràlia), i a la mina Petea (Cèlebes Meridional, Indonèsia). Aquests indrets són els únics de tot el planeta on ha estat descrita aquesta espècie mineral.

## Referències

* ↑ «Falcondoite» (en anglès). Mindat. [Consulta: 4 febrer 2020].
# Appleton City

Appleton City és una població dels Estats Units a l'estat de Missouri. Segons el cens del 2000 tenia 1.314 habitants.

## Demografia

Segons el cens del 2000, Appleton City tenia 1.314 habitants, 552 habitatges, i 342 famílies. La densitat de població era de 441,2 habitants per km².
Dels 552 habitatges en un 28,1% hi vivien nens de menys de 18 anys, en un 48,4% hi vivien parelles casades, en un 10,1% dones solteres, i en un 38% no eren unitats familiars. En el 36,1% dels habitatges hi vivien persones soles el 23% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,89.
Per edats la població es repartia de la següent manera: un 25,1% tenia menys de 18 anys, un 5,9% entre 18 i 24, un 22,3% entre 25 i 44, un 19,3% de 45 a 60 i un 27,5% 65 anys o més.
L'edat mediana era de 43 anys. Per cada 100 dones de 18 o més anys hi havia 71,4 homes.
La renda mediana per habitatge era de 23.674 $ i la renda mediana per família de 30.365 $. Els homes tenien una renda mediana de 25.000 $ mentre que les dones 18.864 $. La renda per capita de la població era de 12.566 $. Entorn del 16,5% de les famílies i el 23,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Appleton City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Appleton City». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Govern de Catalunya 2016

«Govern de Catalunya 2016» té aquests significats:
* Govern de Catalunya 2012-2016
* Govern de Catalunya 2016-2017